钦定古今图书集成/明伦汇编/氏族典/第350卷 > 《廖用贤尚友录》 > 牛存节
## 钦定古今图书集成/明伦汇编/氏族典/第350卷 > 《廖用贤尚友录》 > 牛存节

按《五代史牛存节传》：“存节字赞正，青州博昌人也。初
名礼，事诸葛爽于河阳。爽卒，归梁太祖。存节为人木
彊忠谨，太祖以为小校。太祖攻魏，存节下魏黎阳、临
河，迁滑州牢城遏后指挥使，拜亳、宿二州刺史，迁潞
州都指挥使。存节为将，法令严整，而善得士心。累拜
邢州团练使、元帅府左都押衙。太祖即位，拜右千牛”
卫上将军，迁匡国军节度使。末帝立，加同中书门下
平章事，徙镇天平。蒋殷反徐州，遣存节攻破之。以病
召归京师，卒。